Ma d ul-iw yerɣa, yezlef ɣer daxel, i ultma εzizen akter n terwiḥ !Anda-tt ?Ur ẓriɣ la tedder neɣ temmut ! Caḍeɣ fell-as, ugadeɣ d acu is-xeddmen, mazal-itt d taleqqaqt, akken kan telli tiwwura n temẓi-s, urεad tezmir i yiman-is, ur tettidir ara ma ur telli ara ɣer tama-w. Ass mi i tesεa azal n ukkuẓ n iseggasen, teqqim sin wussan ur tečči ur teswi ; terra-t kan i imeṭṭawen imi ruḥeɣ ɣer imuras deg ayed iɣ-wwin uɣerbaz-nneɣ…. »Sb.100-101.Dagi tella tmuɣli ɣer deffir imi amsawal i yellan d Kamila teḥkku-d ɣef uteqleq-ines ɣef ultma-s Jessika segmi i ten-teḥewṣen imcumen, imi llant tteḥawisen-t di temdint n Lezzayer seg imir ur teẓra-ara amek teḍra yid-s, syin akkin teruḥ tuɣal yis-nneɣ s wakud ɣer deffir teḥka-d ɣef asmi i tesεa ultma-s Jessika ukkuẓ n yiseggasen, ass mi teqqim sin wussan ur tečči ur teswi imi kan teɣab fell-as. S wakka tamesawalt ur tetbiε ara amseḍfer n yinaḍruyen akken i ddan d wakud n teḥkayt wa ad d-naf tuɣal ɣer deffir ɣer yinaḍruyen yeḍran uqbal deg yizri.